CELEX: 52016PC0208
Language: hu
Date: 2016-04-11
Title: Javaslat A TANÁCS RENDELETE a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a vaj és a sovány tejpor rögzített árú felvásárlására alkalmazandó mennyiségi korlátozások tekintetében történő módosításáról

EURÓPAI BIZOTTSÁG
            Brüsszel, 2016.4.11.
            COM(2016) 208 final
            2016/0111(NLE)
            Javaslat
            A TANÁCS RENDELETE
            a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a vaj és a sovány tejpor rögzített árú felvásárlására alkalmazandó mennyiségi korlátozások tekintetében történő módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               1.1.A javaslat indokai és céljai
            
            
               
                  A tej és a tejtermékek ágazatában hosszú ideje komoly piaci egyensúlyhiány áll fenn. 2015 folyamán különösen az orosz importtilalom bevezetésének és meghosszabbításának, valamint a világ legnagyobb tejtermékimportőre, Kína importja gyengülésének következtében csökkent a tej és a tejtermékek iránti világpiaci kereslet. Ugyanakkor a főbb exportáló régiókban általában nőtt a tejkínálat.
               
               
                  Az uniós tejtermelés folyamatosan nő, mivel a tejkvóta lejártára és a pozitív középtávú világpiaci előrejelzésekre alapozva az Unióban beruházásokat valósítottak meg a tejtermelési kapacitás fejlesztésére. 2015 folyamán 2,5%-kal nőtt az Unióban a tejszállítmányok mennyisége, ami több mint 3,5 millió tonna további nyerstejet jelent. A feleslegként termelt tejmennyiséget olyan, hosszú távon raktározható termékekké kell feldolgozni, mint a vaj vagy a sovány tejpor. A sovány tejpor termelése 8,1%-kal, a vajé 4,7 %-kal meg is emelkedett 2015 folyamán. A Mezőgazdasági és Vidékfejlesztési Főigazgatóság becslése szerint 2016-ban az uniós tejszállítások mennyisége további 1,4%-kal fog nőni.
               
               
                  Ennek következtében 2014-ben és 2015-ben az Unióban csökkent a vaj és a sovány tejpor ára, és ez utóbbi árai az állami intervenciós ár szintjére estek vissza. A vaj ára még az állami intervenciós ár fölött van, de leszorító hatásnak van kitéve.
               
               
                  Az 1370/2013/EU tanácsi rendelet 3. cikke mennyiségi korlátozásokat állapít meg az ugyanazon rendelet 2. cikke szerinti rögzített áron történő vaj- és soványtejpor-felvásárlásokra vonatkozóan (a vaj esetében 50 000 tonna, a sovány tejpor esetében 109 000 tonna). Az e korlátozásokat meghaladó mennyiségek tekintetében a felvásárlást pályázati eljárás útján kell lefolytatni a maximális felvásárlási ár meghatározása érdekében.
               
               
                  Annak érdekében, hogy az állami intervenciós mechanizmus zavartalanul rendelkezésre álljon a tej és a tejtermékek ágazatában fennálló piaci zavarok idején, az (EU) 2015/1549 felhatalmazáson alapuló bizottsági rendelet rendkívüli intézkedésként január 1-jére előrehozta a vajra és a sovány tejporra vonatkozóan a 2016. évi állami intervenciós időszak kezdetét.
               
               
                  A 2016-ra az (EU) 2015/1549 felhatalmazáson alapuló bizottsági rendelettel megnyitott kiegészítő állami intervenciós időszakban (2016 januárjában és februárjában) 54 522 tonna sovány tejport ajánlottak fel, amely az 1370/2013/EU tanácsi rendelet által rögzített felvásárlási árra vonatkozóan meghatározott mennyiségi korlátozással megállapítottak felét teszi ki.
               
               
                  Annak érdekében, hogy a tej és a tejtermékek ágazata új egyensúlyra leljen a jelenlegi nehéz piaci helyzetben, és hogy fennmaradjon az intervenciós mechanizmus hatékonyságába vetett bizalom, helyénvaló a 2016-os évre megnövelni a vaj és a sovány tejpor rögzített árú felvásárlására vonatkozó mennyiségi korlátozások révén megállapított mennyiségeket.
               
               
                  Mivel lehetséges, hogy még e rendelet hatálybalépése előtt automatikusan sor kerül a felvásárlásra vonatkozó pályázati eljárásra, az említett eljárás során felvásárolt mennyiségeket nem szükséges figyelembe venni, tehát azokat nem kell levonni a rendelkezésre álló új felső határértékekből.
               
               
                  Annak érdekében, hogy az e rendeletben előírt ideiglenes intézkedések azonnali hatást gyakoroljanak a piacra és hozzájáruljanak az árak stabilizálásához, ennek a rendeletnek a kihirdetése napját követő napon kell hatályba lépnie.
               
            
            
               1.2.Összhang a szabályozási terület jelenlegi rendelkezéseivel
            
            
               
                  Ez a javaslat összhangban áll a mezőgazdasági termékek piaca közös szervezésének eszméjével, amelynek célja a piacok stabilizálása és a mezőgazdasági népesség megfelelő életszínvonalának garantálása.
               
               
                  A javaslat összhangban áll az EUMSZ 43. cikkének (3) bekezdésével, amelynek értelmében a Tanács, a Bizottság javaslata alapján, intézkedéseket fogad el az árak, a lefölözések, a támogatások és a mennyiségi korlátozások rögzítésére, továbbá a halászati lehetőségek meghatározására és elosztására vonatkozóan.
               
            
            
               1.3.Összhang az Unió egyéb szakpolitikáival
            
            
               
                  Tárgytalan.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               2.1.Jogalap
            
         
         
            
               
                  Az Európai Unió működéséről szóló szerződés 43. cikkének (3) bekezdése.
               
            
            
               2.2.Szubszidiaritás (nem kizárólagos hatáskör esetén) 
            
            
               
                  A javaslat megosztott uniós és tagállami hatáskörbe tartozik és megfelel a szubszidiaritás elvének.
               
            
            
               2.3.Arányosság
            
            
               
                  A javaslat megfelel az arányosság elvének.
               
            
            
               2.4.A jogi aktus típusának megválasztása
            
            
               
                  Tárgytalan.
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               3.1.A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan.
               
            
            
               3.2.Az érdekelt felekkel folytatott konzultációk
            
            
               
                  Tárgytalan.
               
            
            
               3.3.Szakértői vélemények beszerzése és felhasználása
            
            
               
                  Tárgytalan.
               
            
            
               3.4.Hatásvizsgálat
            
            
               
                  Tárgytalan.
               
            
            
               3.5.Célravezető szabályozás és egyszerűsítés
            
            
               
                  Tárgytalan.
               
            
            
               3.6.Alapjogok
            
            
               
                  Tárgytalan.
               
            
         
         
            
               4.KÖLTSÉGVETÉSI VONZATOK
            
            
               
                  E javaslat költségvetési hatása az 1370/2013/EU tanácsi rendelet 2. cikkében említett rögzített ár és azon ár közötti különbségre korlátozódik, amelyet adott esetben pályázati eljárás során határoztak volna meg. A jelenlegi helyzetben (és a múltbeli tapasztalatok alapján) valószínű, hogy az utóbbi megközelítené a rögzített árat, tehát a tényleges költségvetési vonzat elhanyagolható.
               
            
            
               5.EGYÉB ELEMEK
            
            
               5.1.Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Tárgytalan.
               
            
            
               5.2.Magyarázó dokumentumok (irányelvek esetén)
            
            
               
                  Tárgytalan.
               
            
            
               5.3.A javaslat egyes rendelkezéseinek részletes magyarázata
            
            
               
                  Tárgytalan.
               
            
            
               2016/0111 (NLE)
            
            
               Javaslat
            
            
               A TANÁCS RENDELETE
            
            
               a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a vaj és a sovány tejpor rögzített árú felvásárlására alkalmazandó mennyiségi korlátozások tekintetében történő módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A tej és a tejtermékek ágazatában hosszú ideje komoly piaci egyensúlyhiány áll fenn. A 2014. évhez viszonyítva 2015-ben világszinten összességében változatlan maradt a tej és tejtermékek behozatalára vonatkozó kereslet, ugyanakkor az Unióban és más fő exportáló régiókban jelentősen nőtt a termelés. 
            
            
               (2)Az uniós tejtermelés folyamatosan nő, mivel a tejkvóta lejártára és a pozitív középtávú világpiaci előrejelzésekre alapozva az Unióban beruházásokat valósítottak meg a tejtermelési kapacitás fejlesztésére. A feleslegként termelt tejmennyiséget olyan, hosszú távon raktározható termékekké dolgozzák fel, mint a vaj vagy a sovány tejpor. 
            
            
               (3)Ennek következtében 2014-ben és 2015-ben az Unióban csökkent a vaj és a sovány tejpor ára, és ez utóbbi árai az állami intervenciós ár szintjére estek vissza. A vaj ára még az állami intervenciós ár fölött van, de leszorító hatásnak van kitéve.
            
         
         
            
               (4)Az 1370/2013/EU tanácsi rendelet
                  1
                3. cikke mennyiségi korlátozásokat állapít meg az ugyanazon rendelet 2. cikke szerinti rögzített áron történő vaj- és soványtejpor-felvásárlásokra vonatkozóan. Az e korlátozásokat meghaladó mennyiségek tekintetében a felvásárlást pályázati eljárás útján kell lefolytatni a maximális felvásárlási ár meghatározása érdekében.
            
            
               (5)Annak érdekében, hogy az állami intervenciós mechanizmus zavartalanul rendelkezésre álljon a tej és a tejtermékek ágazatában fennálló piaci zavarok idején, az (EU) 2015/1549 felhatalmazáson alapuló bizottsági rendelet
                  2
                1. cikkének második bekezdése rendkívüli intézkedésként január 1-jére előrehozta a vajra és a sovány tejporra vonatkozóan a 2016. évi állami intervenciós időszak kezdetét.
            
            
               (6)A 2016-ra az (EU) 2015/1549 felhatalmazáson alapuló bizottsági rendelettel megnyitott kiegészítő állami intervenciós időszakban az 1370/2013/EU tanácsi rendelet által rögzített felvásárlási árra vonatkozóan meghatározott mennyiségi korlátozással megállapítottak felét elérték.
            
            
               (7)Annak érdekében, hogy a tej és a tejtermékek ágazata új egyensúlyra leljen a jelenlegi nehéz piaci helyzetben, és hogy fennmaradjon az állami intervenciós mechanizmusok hatékonyságába vetett bizalom, helyénvaló a 2016-os évre megnövelni a vaj és a sovány tejpor rögzített árú felvásárlására vonatkozó mennyiségi korlátozások révén megállapított mennyiségeket.
            
            
               (8)Abban az esetben, ha e rendelet hatálybalépése előtt sor kerülne felvásárlásra vonatkozó pályázati eljárásra, az említett eljárás során esetleg felvásárolt mennyiségeket nem kell figyelembe venni a vaj és sovány tejpor azon mennyiségének meghatározásakor, amelyre vonatkozóan sor kerülhet 2016-ban a rögzített áron való felvásárlásra.
            
            
               (9)Annak érdekében, hogy az e rendeletben előírt ideiglenes intézkedések azonnali hatást gyakoroljanak a piacra és hozzájáruljanak az árak stabilizálásához, ennek a rendeletnek a kihirdetése napját követő napon kell hatályba lépnie,
            
            
               ELFOGADTA EZT A RENDELETET:
            
            
               1. cikk
            
            
               Az 1370/2013/EU tanácsi rendelet 3. cikkének (1) bekezdése a következő második albekezdéssel egészül ki:
            
            
               „2016-ban a vaj és a sovány tejpor rögzített áron való felvásárlására vonatkozó mennyiségi korlátozás a vaj esetében 100 000 tonna, a sovány tejpor esetében 218 000 ezer tonna. Abban az esetben, ha [date of publication]-ig felvásárlásra vonatkozó pályázati eljárásra kerül sor, az ezen eljárás során felvásárolt mennyiségeket nem kell levonni a fent említett mennyiségi korlátozásokból”.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
            
                     
                        PÉNZÜGYI KIMUTATÁS
                     
                  
                  
                     
                        FS/16/CM/1489821 
                        agri.ddg2.c.3(2016) 1362121 – Rev1
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        DÁTUM: 2016.3.25.
                     
                     
                  
               
                     
                        1.
                     
                  
                  
                     
                        KÖLTSÉGVETÉSI TÉTEL:
                     
                     
                     
                        05 02 12 02
                     
                     
                        05 02 12 04
                     
                  
                  
                     
                        ELŐIRÁNYZATOK:
                     
                     
                        millió EUR
                     
                     
                        17,0
                     
                     
                        15,0
                     
                  
               
                     
                        2.
                     
                  
                  
                     
                        CÍM:
                     
                     
                        A TANÁCS RENDELETTERVEZETE a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a vaj és a sovány tejpor rögzített árú felvásárlására alkalmazandó mennyiségi korlátozások tekintetében történő módosításáról
                     
                     
                  
               
                     
                        3.
                     
                  
                  
                     
                        JOGALAP:
                     
                     
                        Az Európai Unió működéséről szóló szerződés 43. cikkének (3) bekezdése.
                     
                     
                  
               
                     
                        4.
                     
                  
                  
                     
                        CÉLKITŰZÉSEK:
                     
                     
                        E rendelettervezet a 2016-os évre vonatkozóan megnöveli a vaj és a sovány tejpor rögzített árú felvásárlására vonatkozó mennyiségi korlátozások révén megállapított mennyiségeket.
                     
                  
               
                     
                        5.
                     
                  
                  
                     
                        PÉNZÜGYI KIHATÁSOK
                     
                  
                  
                     
                        12 HÓNAPOS IDŐSZAK
                        (millió EUR)
                     
                  
                  
                     
                        FOLYÓ PÉNZÜGYI ÉV
                     
                     
                        2016
                     
                     
                        (millió EUR)
                     
                  
                  
                     
                        KÖVETKEZŐ PÉNZÜGYI ÉV
                     
                     
                        2017
                     
                     
                        (millió EUR)
                     
                  
               
                     
                        5.0.
                     
                  
                  
                     
                        KIADÁSOK
                     
                     
                        -
                              AZ EU-KÖLTSÉGVETÉS TERHÉRE
                        (VISSZATÉRÍTÉSEK/BEAVATKOZÁSOK)
                     
                     
                        -
                              NEMZETI HATÓSÁGOK
                     
                     
                        -
                              EGYÉB
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
               
                     
                        5.1.
                     
                  
                  
                     
                        BEVÉTELEK
                     
                     
                        -
                              AZ EU SAJÁT FORRÁSAI 
                        (LEFÖLÖZÉSEK/VÁMOK)
                     
                     
                        -
                              NEMZETI SZINTŰ BEVÉTELEK
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
               
                     
                        5.0.1.
                     
                  
                  
                     
                        KIADÁSI ELŐIRÁNYZAT
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1.
                     
                  
                  
                     
                        BEVÉTELI ELŐIRÁNYZAT
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2.
                     
                  
                  
                     
                        SZÁMÍTÁS MÓDJA:
                     
                  
               
                     
                        6.0.
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL?
                     
                  
                  
                     
                        IGEN
                     
                  
               
                     
                        6.1.
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL?
                     
                  
                  
                     
                        IGEN
                     
                  
               
                     
                        6.2.
                     
                  
                  
                     
                        SZÜKSÉG LESZ-E PÓTKÖLTSÉGVETÉSRE?
                     
                  
                  
                     
                        NEM
                     
                  
               
                     
                        6.3.
                     
                  
                  
                     
                        SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE?
                     
                  
                  
                     
                        NEM
                     
                  
               
                     
                        ÉSZREVÉTELEK:
                     
                     
                        A javaslat szerint a vajra vonatkozóan (50 000 tonnáról 100 000 tonnára) és a sovány tejporra vonatkozóan (109 000 tonnáról 218 000 tonnára) meg kell növelni a rögzített árú felvásárlásra vonatkozó mennyiségi korlátozások révén megállapított mennyiségeket. Enélkül az emelés nélkül a felvásárlást pályázati eljárás útján kellene lefolytatni a maximális felvásárlási ár meghatározása érdekében. A becslések szerint azonban az ilyen pályázati eljárások eredményeképpen meghatározott felvásárlási árak nagyon közel állnának a rögzített intervenciós árhoz, és ezért a javaslat pénzügyi hatása feltételezhetően elhanyagolható; a javaslat ugyanakkor hozzájárulna ahhoz, hogy a jelenlegi nehéz piaci helyzetben fennmaradjon az állami intervenciós mechanizmusba vetett bizalom. Jelenleg nem várható, hogy az intervenciós felvásárlásra kerülő mennyiségek ténylegesen elérik ezeket a megemelt határértékeket.
                     
                     
                  
               
         
         
            
                  
                     (1)
                  A Tanács 2013. december 16-i 1370/2013/EU rendelete a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról (HL L 346., 2013.12.20., 12. o.).
               
               
                  
                     (2)
                  A Bizottság 2015. szeptember 17-i (EU) 2015/1549 felhatalmazáson alapuló rendelete a tej- és tejtermékágazatot érintő ideiglenes rendkívüli intézkedéseknek a vajra és a sovány tejporra vonatkozó 2015. évi állami intervenciós időszak meghosszabbítása és a vajra és a sovány tejporra vonatkozó 2016. évi állami intervenciós időszak előrehozatala formájában történő megállapításáról (HL L 242., 2015.9.18., 28. o.).